I 1986 ble «Frue som skriver et brev med sin tjenestepike» stjålet igjen, denne gang av personer som var involvert i organisert kriminalitet i Dublin. Tyvene krevde en løsesum på £ 20 millioner for dette og en rekke andre kunstverker. Pengene ble ikke utbetalt og tyvene manglet selv kontakter eller viten om hvordan kunstverkene kunne omsettes på det internasjonale kunstmarkedet. Vermeers maleri kom til rette i august 1993 ved en utveksling i Antwerpens lufthavn.